Sokkel met diep rode roos 14 cm - Keramiek voor buiten
Home>Sokkels>Sokkel met diep rode roos 14 cm
Sokkel met diep rode roos 14 cm quantity
Artikelnummer: 173.K.31 (173.20K.31) Categorie: Sokkels Tags: dieprood, donkerrood, rood, sokkel, vaasdecoratie
Als u hier verder winkelt, kiest u voor de (enkele) sokkel met diep rode roos .
Be the first to review “Sokkel met diep rode roos 14 cm” Reactie annuleren Hungryfeelings | Tag Archive | slowcooker
You are here: Home » slowcooker	Tag Archives: slowcooker
2 oktober 2011 | 0 Comments
24 september 2011 | 0 Comments
Reacties	Gerard Schaefers op Kip met groenten in kaassaus	Anne op Kip met groenten in kaassaus	Gerard Schaefers op Kip met groenten in kaassaus	De koekjes die zelfs Bert lust. | studio soso op Karamelsaus	de baets op Calas	Top Clicksdewassendemaan.be/groente…	Hungryfeelings DieKaap.com | Die Onafhanklike Kaap – The Independent Cape | Page 2
Twee vroue, onderskeidelik 65 en 67 jaar oud, is Maandagaand in Tsomo in die Oos-Kaap doodgeskiet.
“Twee mans, wat hulself as polisiebeamptes van Pretoria voorgedoen het, het een van die vroue se huis betree en versoek om vergesel te word na die tweede vrou se huis,” het kapt. Namhla Mdleleni, woordvoerder van die polisie, gesê. “By die tweede huis het hulle ŉ vuurwapen te voorskyn gebring en die vroue doodgeskiet. Die verdagtes het kort daarna gevlug.”
Die polisie ondersoek twee sake van moord. Die ondersoek duur voort.
Lt.genl. Liziwe Ntshinga, provinsiale polisiekommissaris, het die moorde veroordeel. “Geen steen sal onaangeraak gelaat word nie om seker te maak die oortreders word aangekeer.”
LP’s het Dinsdag eenparig besluit op 15 name vir ’n kortlys van kandidate wat vir onderhoude moet gaan vir posisies op die SABC se raad.
Verskeie van die verskillende politieke partye se LP’s wat op die portefeuljekomitee vir kommunikasie dien, het dieselfde name voorgestel. Dit sluit die name in van lede van die huidige interimraad, naamlik Khanyisile Kweyama, Mathatha Tsedu, Krish Naidoo, Febe Potgieter-Gqubule en John Mattison.
Die interimraad is geloof vir die werk wat hulle doen om die geloofwaardigheid van die SABC te herstel.
Daar kon saamgestem word op tien ander name wat ook op die kortlys gevoeg is. Dié name is:
– Nomvuyo Batyi
– Rachel Kalidass
– Thabiso Ramotso
– Kharidza Dzudzunga Rufus
– Michael Markovizt
– Willie Currie
– Govinsamy Reddy
– Deenadaylen Konar
– Harriet Meier
– Dawn Earp
Hoërskool Waveren. Foto: Verskaf.
Leerders van ŉ oorvol Afrikaanse skool in Tulbagh gaan in asbesklaskamers skool terwyl ŉ nuwe skool wat teen R71 miljoen net buite die dorp gebou is, glo halfleeg staan.
Volgens Jaco Prins, die VF Plus se organiseerder in die Wes-Kaap, staan die skool buite die dorp half leeg aangesien Xhosa en Engels as voertaal gebruik word, en die gemeenskap van Tulbagh oorwegend Afrikaanssprekend is.
Prins het gesê volgens die webwerf van die Wes-Kaapse onderwysdepartement is daar plek vir 1 250 leerders in die nuwe skool met sy meer as 28 klaskamers. “Omdat daar egter so min Xhosa-sprekende leerders in en om Tulbagh is, is daar tans net sowat vyfhonderd leerders in die skool, en baie van hulle word met busse van elders aangery,” het Prins gesê.
Prins meen daar is groot ongelukkigheid onder veral die bruin gemeenskap van Tulbagh. “Hulle sê Afrikaanssprekendes maak 95% van die gemeenskap uit en dat dit die departement se eerste prioriteit moet wees om hul kinders uit die gevaarlike omstandighede van die asbesskool te verwyder.”
Prins het gesê volgens die gemeenskap is baie beloftes oor die jare gemaak dat die asbesskool vervang sou word, maar het dit nooit gebeur nie. Daar is ook groot ongelukkigheid oor die Wes-Kaapse onderwysdepartement wat volgens die gemeenskap nie met hulle oor die aangeleentheid kommunikeer nie.
Laerskool Lingomso. Foto: Verskaf.
“Dit is totaal onaanvaarbaar dat leerders enigsins nog in asbesklaskamers moet skoolgaan. Die VF Plus dring daarop aan dat die onderwysdepartement daad by woord begin voeg en behoorlik met Tulbagh se gemeenskap kommunikeer oor presies wanneer die twee nuwe Afrikaanse skole opgerig gaan word,” het Prins gesê.
Jessica Shelver, woordvoerder van die Wes-Kaapse departement van onderwys, het egter gesê die VF Plus se inligting is onakkuraat. “Dit is ŉ desperate poging om die Afrikaanse stem in Tulbagh te wen. Ons moet sosiale kohesie bevorder en nie verdelings langs kleurgrense nie.”
Shelver het gesê dit is onwaar dat Hoërskool Waveren (die Afrikaanse skool) te veel leerders het. “Die verhouding van onderwyser teenoor leerders is tussen 1:35 en 1:37. Ons het baie skole waar die verhouding veel hoër is.”
Volgens Shelver was dit nodig om ŉ skool te bou vir leerders wat ŉ behoefte het aan Engelse en Xhosa-onderrig, omdat daar nie so ŉ fasiliteit in die omgewing was nie. “Dit het tot gevolg gehad dat honderde leerders ver afstande per bus na omliggende dorpe moes reis. Die skool is besig om vinnig vol te raak omdat die behoefte vergroot. Dit is algemene praktyk om die inname van nuwe leerders in fases te doen, beginnende by die laer grade,” het Shelver gesê.
Shelver het ook bygevoeg asbesklaskamers is nie gevaarlik tensy dit beskadig is nie. “Ons gaan egter instandhoudingswerk by Waveren doen en die Gekombineerde Skool Tulbagh uitbrei,” het Shelver gesê.
Die beraamde koste is R72,5 miljoen.
Dr. David Klatzow by die bekendstelling van die verslag oor die ondersoek na die ontstaan van die Knysna-brande wat hy vir AfriForum gedoen het. Foto: Rozier van Tonder/AfriForum.
Dr. David Klatzow se verslag oor sy ondersoek na die ontstaan van die verwoestende Knysna-brande het dít wat talle inwoners oor die oorsprong van die brande gesê het, opnuut bevestig.
Hy het bevind die westelike brand in Knysna, wat in die Elandskraal-omgewing naby die Karatararivier ontstaan het, is op 12 April deur ŉ weerligstraal veroorsaak.
Klatzow, ŉ forensiese wetenskaplike met meer as 32 jaar se ondervinding, het in opdrag van die burgerregte-organisasie AfriForum ŉ deeglike ondersoek oor dié brande gedoen in Knysna. Die verslag, wat ook die brande in Mosselbaai, Pezula en Plettenbergbaai bespreek, is Dinsdag by Forum Films se kantore in Centurion bekend gestel.
Maroela Media het vroeër berig oor Morné Jonker en dr. Wallace Vosloo, inwoners van die omgewing, wat deurentyd voet by stuk gehou het dat die brand in die Elandskraal-omgewing veroorsaak is deur iets soos ŉ weerligstraal wat in April die onderbos in die inheemse woud laat vlam vat het. Die inwoners het toe gesê die onderbos in ŉ woud kan lank lê en smeul. Hierdie smeulende kompos kan die wortelstelsel van die bome in kole omskep en ŉ sterk wind kan dit weer vinnig laat vlam vat.
Volgens Klatzow het die eerste brand, wat van die oostekant van Knysna gekom het, by Dam-se-Bos ontstaan en is dit deur menslike aktiwiteite veroorsaak, maar brandstigting word ook nie enigsins in dié geval vermoed nie.
“Die brande by Pezula was ŉ uitvloeisel van die brande by Dam-se-Bos en Elandskraal. Die Elandskraal-brand het oor die westelike gedeelte van die Knysna-strandmeer na Pezula gespring. Die brande aan die westelike gedeelte van die Knysna-strandmeer, wat skade aan Brenton-on-Sea en langs Buffelsbaai aangerig het, was ŉ uitvloeisel van die Elandskraal-brand.
“Die brande by Dam-se-Bos en Pezula het na Plettenbergbaai versprei. Daar was egter ook twee ander brande in die omgewing. ŉ Boom in ŉ plantasie het op ŉ Eskom–kragdraad geval en ŉ brand het ontstaan. Nog ŉ brand is per ongeluk deur ŉ inwoner in ŉ informele nedersetting begin,” het hy gesê.
Die brande is verder aangevuur deur buitengewone klimaatsomstandighede soos lae humiditeit, die droogte wat die gebied teister en sterk winde.
Klatzow het egter sy kommer oor die Mosselbaai-brande uitgespreek. “Die brande hier is gestig en kan moontlik verband hou met onluste wat van tyd-tot-tyd verbind word met ongelukkigheid oor dienslewering.” Die polisie het glo geweier om die klagtes van brandstigting wat by die plaaslike AfriForum-tak ingedien is te ondersoek.
Beide Klatzow en Ernst Roets, adjunk uitvoerende hoof van AfriForum, het bevestig dit was vir hulle belangrik om die ondersoek te doen om die ontstaan en oorsprong van die verwoestende brande te bepaal. Só kan verseker word dat stappe in plek gesit word om ŉ soortgelyke ramp in die toekoms te voorkom.
“Verder was daar ook baie vroeg reeds gerugte dat die Knysna-brande kwaadwillig gestig is en ŉ politieke ondertoon gehad het. Dit was vir my persoonlik nodig om by die waarheid uit te kom omdat hierdie soort bewerings uiters plofbaar is in die situasie waar die land se jong demokrasie homself nou bevind,” het Klatzow bygevoeg.
AfriForum het reeds die bevindinge in die verslag met Helen Zille, premier van die Wes-Kaap, bespreek en in ŉ skrywe aan die Wes-Kaapse regering ŉ versoek gerig dat ŉ kommissie van ondersoek ingestel word om die bevindinge verder onder die loep te neem.
“Ons sal graag met die owerhede wil gesels oor die bevindinge van die verslag. Dit sal ook goed wees as die verslae van die Knysna-munisipaliteit met dié van drs. Wallace Vosloo en Klatzow, asook die provinsiale verslag wat nou gedoen word, vergelyk word.”
Klatzow het gesê daar is ook reeds heelwat lesse wat uit die Knysna-brande geleer kan word.
“Alle brande moet ernstig opgeneem word. Ek weet nie of daar in hierdie geval burokratiese rompslomp was nie, maar ek sou aanbeveel dat owerhede eerder moeite doen om rook te ondersoek as om te wag en net op te tree as daar eers vlamme opgemerk word.
“Verder sou ek ook aanbeveel dat daar meer geld begroot word vir brandbestryding deur vliegtuie en helikopters, terwyl daar ook ernstig gekyk moet word na die beheer van uitheemse plante wat makliker en vinniger brand,” het hy bygevoeg.
Klik op die skakel om die volledige verslag af te laai.
Lesers wat ŉ bydra wil maak om die mense van Knysna en ander rampe te ondersteun kan ŉ bydra aan AfriForum se noodfonds maak deur noodfonds.co.za te besoek of die woord NOOD na 38312 te SMS. SMS’e kos R10.00